recursal/SuperWikiNEXT-32B huggingface dataset:
**Հյուր կատվի մոտ** (англ. When the Cat's Away ), Ուոլտ Դիսնեյի Միկի Մաուսի մասնակցությամբ վեցերորդ մուլտֆիլմը։ Պրիմերիան ԱՄՆ-ում կայացել է 1929 թվականի ապրիլի 11-ին։

Սյուժե
------

Նիփ կատուն վերցնում է զենքը և գնում որսի, իսկ Միկի Մաուսը այդ ժամանակ մկների խմբով որոշում է այցելել կատվի բնակարան։ Նրանք բացում են տան կողպեքը և մտնում ներս։ Այնտեղ նրանք սկսում են ի սրտե զվարճանալ․ դաշնամուր նվագել, ճոճվել աթոռների վրա, խաղալ ջահի լամպերի հետ։ Ստացվում է իսկական մկների համերգ։ Միկին օգտվում է մկան թակարդից, որպեսզի հասնի պանրի մեծ կտորին, իսկ հետո օգտագործում է այն իր երաժշտական նպատակներով։ Մկներից ամեն մեկը գտնում է իրեն համար զբաղմունք․ կեսը ձայնապնակ է լսում, մյուսները փող են նվագում, իսկ երրորդները՝ զվարճանում կուկուով։ Ավելի ուշ նրանք գտնում են ձայնապնակներ և կառուցում իրենց ինքնաշեն գրամաֆոնը։ Նրանք սկսում են նվագել գեղեցիկ երաժշտություն, և Միկին ու Մինին միասին պարում են։ Եզրափակիչ տեսարանում երկուսով համբուրվում են։

Առանձնահատկություն
------------------

Սա Ուոլտ Դիսնեյի առաջին և միակ մուլտֆիլմն է Միկի Մաուսի մասին, որտեղ նա և Մինին մկներ են։ Հետագա մուլտֆիլմերում նրանք մարդու հասակի են։

Մրցանակներ
----------

Միկի Մաուսն արժանացել է Հոլիվուդի փառքի արահետի աստղ մրցանակին։

Ծանոթագրություններ
------------------

1. 1 2 3  Of mice and magic — 1980. — P. 345.
2. 1 2  *Smith D.* Disney A to Z: The Updated Official Encyclopedia — 1998. — P. 361. — ISBN 0-7868-6391-9
3. ↑  Grob, Gijs (2018). "When the Cat's Away". Mickey's Movies: The Theatrical Films of Mickey Mouse. Theme Park Press. ISBN 1683901231.

Արտաքին հղումներ
----------------

* Միկի Մաուսի պաշտոնական կայք
* Leonard Maltin, Jerry Beck։ «Of Mice and Magic: A History of American Animated Cartoons» (О мышах и волшебстве։ история американской мультипликации)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Եվայի սիրեցյալը»** (անգլ.՝ *«Eve's Lover»*), 1925 թվականի սև ու սպիտակ համր ֆիլմ, ռեժիսոր Ռոյ Դել Ռութի առաջին դրամատիկական աշխատանքը, որը նախկինում մասնագիտացված էր կոմեդիա ժանրում։

Սյուժե
------

Եվա Բերնսայդը պողպատի գործարանի սեփականատերն է։ Նրա մրցակից Օսթին Ստարֆիլդն առաջարկում է սննկացած արիստոկրատ բարոն Ջերալդո Մեդոքսին գայթակղել Եվային, իսկ հարսանիքից հետո իր ձեռքը վերցնել նրա բիզնեսը և վաճառել գործարանն իրեն։ Եվ քանի որ բարոնն ավելի վաղ վճարել էր Ստարֆիլդին կեղծ կտրոնով, որը կարող է դառնալ շանտաժի գործիք, նա այլընտրանք չունի, քան իրականություն դարձնել Ստարֆիլդի պլանը։ Ամուսնանալով Եվայի հետ՝ բարոնը հասկանում է, որ սիրահարվել է կնոջը և հրաժարվում է օգնել Ստարֆիլդին։

Շուտով նոր խնդիրներ են առաջանում։ Մեդոքսի նախկին ընկերուհին՝ Ռենա Դ'Արսին, ժամանում է քաղաք և պատմում է Եվային, որ բարոնն ամուսնացել է նրա հետ իբրև փողի համար։ Հավատալով Ռենային՝ Եվան բաժանվում է Մեդոքսից։ Միևնույն ժամանակ Ստարֆիլդը վարձում է ագիտատորների, որպեսզի նրանք համոզեն Եվայի գործարանի աշխատողներին գործադուլ հայտարարել, սակայն բարոնի ջանքերի շնորհիվ նրա պլանները ձախողվում են։ Ստարֆիլդին ձերբակալում են հրահրման համար, իսկ Եվան հասկանում է, որ թերագնահատել է Մեդոքսին, և նրանք նորից միանում են։

Դերերում
--------

| Դերասան | Դեր |
| --- | --- |
| Այրին Ռիչ | Եվա Բրենսայդ |
| Ուիլլարդ Լուիս | Օստին Սարֆիլդ |
| Կլարա Բոյ | Ռենա Դ'Արսի |
| Բերտ Լիտել | բարոն Ջերալդո Մեդդոքսին |

Հետաքրքիր փաստեր
----------------

* Ներկա պահին համարվում է կորսված, քանի որ 1940-ականների վերջին և 1950-ականների սկզբներին օգտագործվել են Warner Bros-ի ստուդիայի մի քանի ֆիլմերը, 1948 թվականին Ջեք Ուորները չի ոչնչացրել այնպիսի կինոժապավեններ, ինչպիսիք են «Համաձայնության քաղաք» (1933), «Բացեք աչքերը» (1919), «Համբուրիր ինձ նորից» (1925) «Եվայի սիրեցյալը» (1925) և այլն։

Ծանոթագրություններ
------------------

1. ↑  The Library of Congress/FIAF American Silent Feature Film Survival Catalog:*Eve's Lover*
2. ↑  *Eve's Lover* at Lost Film Files:*Lost Warner Brothers films - 1925*

Արտաքին հղումներ
----------------

* «Եվայի սիրեցյալը»(անգլ.) ֆիլմը Internet Movie Database կայքում
* Ֆիլմի մասին Nytimes.com (անգլ.) կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Եվայի սիրեցյալը» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |
**Կաստելո Կավալկանտի** (իտալ.՝ Castello Cavalcanti), Ուես Անդերսոնի կարճամետրաժ ֆիլմը՝ թողարկված 2013 թվականին։ Ջեյսոն Շվարցմանը կատարել է գլխավոր հերոսի դերը։ Ֆիլմը հովանավորված էր *Prada* ընկերության կողմից։ Նկարահանումները կատարվել են Հռոմում՝ Չինեչիտա կինոստուդիայի տարածքում։ Ֆիլմը առաջին անգամ ցուցադրվել է Հռոմի միջազգային կինոփառատոնի ժամանակ։

Սյուժե
------

1955 թվականին իտալական Կաստելո Կավալկանտի գյուղում իր մեքենան է վթարի ենթարկում ամերիկյան վարորդ Ջեդ Կավալկանտի։ Քանի որ անսարքությունը լուրջ էր, գլխավոր հերոսը հասկանում է, որ դեռ երկար ժամանակ է մնալու այդ խուլ վայրում։ Նա որոշում է սպասել ավտոբուսին, որը անցնում է կանգառով ամեն քսան րոպե, բայց հանդիպում է տեղացի իտալացիներին և հայտնաբերում է, որ այդ վայրը նրա նախնիների բնակավայրն է։ Ջեդ կարողանում է գտնել իր բարեկամներին և ծանոթանում է նրանց հետ։ Նա որոշում է մնալ գյուղում և ժամանակ անցկացնել իտալացիների շրջանակում։

Հղումներ
--------

Ֆիլմում կան հղումներ իտալական կինոկլասիկային։ Այդ թվում «Քաղցր կյանք» և «Ամառկորդ» ֆիլմերին, որոնք նկարահանվել են Ֆեդերիկո Ֆելինիի կողմից։ Գլխավոր հերոսի ազգանունը համընկնում է ռեժիսորի՝ Ալբերտո Կավալկանտիի ազգանվան հետ։

Ծանոթագրություններ
------------------

1. 1 2  Internet Movie Database — 1990.
2. ↑  ČSFD (չեխերեն) — 2001.
3. ↑  
Prada (2013 թ․ նոյեմբերի 13). «"CASTELLO CAVALCANTI" by Wes Anderson». Վերցված է 2016 թ․ փետրվարի 9-ին.
4. ↑  «Wes Anderson Honors Fellini in a Delightful New Short Film». *Slate*. 2013 թ․ նոյեմբերի 12. Վերցված է 2013 թ․ նոյեմբերի 12-ին.
5. ↑  «Wes Anderson's short film about a race car driver is classic Wes Anderson». *Salt Lake Tribune*. 2013 թ․ նոյեմբերի 14. Վերցված է 2013 թ․ նոյեմբերի 14-ին.
6. ↑  «Watch: Wes Anderson's new 8-Minute Short 'Castello Cavalcanti' Starring Jason Schwartzman». *Indiewire*. 2013 թ․ նոյեմբերի 13. Արխիվացված է օրիգինալից 2013 թ․ նոյեմբերի 14-ին. Վերցված է 2013 թ․ նոյեմբերի 14-ին.

Արտաքին հղումներ
----------------

* Տեսանյութը
* Castello Cavalcanti(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · FilmAffinity · Internet Movie Database |

 |
Անվան այլ կիրառումների համար տե՛ս՝ Աշոցք (այլ կիրառումներ)

«**Աշոցք**»*,* համայնք Շիրակի մարզում։ Ներառում է Աշոցք, Բավրա, Զույգաղբյուր, Թավշուտ, Կարմրավան, Կրասար, Ղազանչի Մեծ Սեպասար Սարագյուղ Սիզավետ և Փոքր Սեպասար  գյուղերը։ Համայնքը ստեղծվել է 2016 թվականի սեպտեմբերի 18-ին ՀՀ Ազգային Ժողովում համայնքների խոշորացման օրինագծով։ Կենտրոնը Աշոցք գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2016 թվականի հոկտեմբերի 2-ին։

Բնակչություն
------------

Աշոցք համայնքը ստեղծվել է Աշոցք, Բավրա, Զույգաղբյուր, Թավշուտ, Կարմրավան, Կրասար, Ղազանչի Մեծ Սեպասար Սարագյուղ Սիզավետ և Փոքր Սեպասար համայնքների միավորումից։ Համայնքի բնակչությունը կազմում է 7655 մարդ։

Ծանոթագրություններ
------------------

1. ↑  Հայաստանի 328 համայնքների միավորմամբ կձևավորվի 34 համայնք. ԱԺ-ն քննարկում է ծրագիրը
2. ↑  Ազգային ժողովն ընդունեց համայնքների նոր խոշորացման մասին օրինագիծը

Արտաքին հղումներ
----------------

* Աշոցք - Համայնքի ղեկավար և ավագանի - Համայնքներ -Շիրակի մարզպետարան Արխիվացված 2020-08-06 Wayback Machine
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ Արխիվացված 2020-06-04 Wayback Machine
**Կայսրը** (անգլ.՝ Emperor), ռեժիսոր Պիտեր Վեբերի ռազմա-պատմական դրաման` Երկրորդ աշխարհամարտի ավարտից հետո տեղի ունեցած իրադարձությունների մասին։ Ֆիլմը թողարկվել է 2012 թվականին՝ Ճապոնիայի և ԱՄՆ-ի համատեղ ջանքերով։

Սյուժե
------

Ճապոնիայի գրավման ժամանակ «հոգեբանական գործողությունների» ամերիկացի ղեկավար գեներալ Բոներ Ֆելերսը միութենական օկուպացիոն զորքերի գլխավոր հրամանատար Դուգլաս Մակարտուրից առաջադրանք է ստանում պարզել կայսր Հիրոհիտոյի դերը Երկրորդ աշխարհամարտում, որպեսզի հասկանա, արդյոք նա պետք է մահապատժի ենթարկվի որպես պատերազմական հանցագործ։

Դերերում
--------

| Դերասան | Роль |
| --- | --- |
| Թոմի Լիոնսը | Բանակային գեներալ Դուգլաս Մակարտուր |
| Մեթյու Ֆոքս | գեներալ Բոներ Ֆելերս |
| Յորիկո Հանցունէ | Այա Սիմադա |
| Տոսիյուկի Նիսիդա | Գեներալ Կաձիմա |
| Մասայոսի Հանեդա | Տակասի |
| Կոլին Մոյ | Գեներալ Ռիչթել |
| Մասատոսի Նակամուրա | արքայազն Կոնոէ |
| Տակատորո Կատոակա | Կայսր Հիրոհիտո |
| Սյոհեյ Հինո | գեներալ Հիդեկի Տոձիո |

Ֆիլմի ամբողջ սյուժետային գիծը` Ֆելլերսի սերը Աե Սիմադեի նկատմամբ, հորինվել է ֆիլմի համար։ Իրականում, 1925 թվականին, Ֆելերսը ամուսնացել է Դորոթի Դայսարտի հետ, ով նրան ուղեկցում էր բոլոր ուղևորություններում, ներառյալ կապիտուլյացիայի ենթակա Ճապոնիա։ Այնուամենայնիվ, Աիի կերպարը հիմնված էր իսկական ճապոնուհու ՝ Յուրի Վատանաբեի վրա, ում հետ Ֆելերսը հանդիպել է Էրլխեմի քոլեջում 1915 թվականին։ Վատանաբեն հաղթահարել է պատերազմը, և Ֆելերսի հետ ամուր բարեկամական հարաբերութունների մեջ էր, որը տևել է մինչև Վատանաբեի մահը` 1954 թվականի հունիսին։

Թողարկման ամսաթիվ
-----------------

Այն առաջին անգամ ներկայացվել է Տորոնտոյի կինոփառատոնում, 2012 թվականի սեպտեմբերի 14-ին։ 2013 թվականի մարտի 8-ին ֆիլմը թողարկվել է սահմանափակ ցուցադրությամբ Միացյալ Նահանգներում։ Ֆիլմի պրոդյուսերը և անձնակազմի որոշ անդամներ մասնակցել են 2013 թվականի հուլիսի 18-ին Ճապոնիայում կայացած պրեմիերային, որը տեղի է ունեցել հուլիսի 27-ին ֆիլմը վարձույթ հանելուց առաջ։

Ծանոթագրություններ
------------------

1. ↑
2. ↑  IMDb: *Emperor* - Country
3. ↑  Vlessing, Etan (2012 թ․ օգոստոսի 14). «Toronto 2012: Paul Andrew Williams' 'Song for Marion' to Close 37th Edition». The Hollywood Reporter. Վերցված է 2012 թ․ սեպտեմբերի 21-ին.
4. ↑  «"Emperor" Japan premiere». *Keizo Mori*. UPI. 2013 թ․ հուլիսի 18. Վերցված է 2013 թ․ հուլիսի 26-ին.
5. ↑  «Fox tackles history in 'Emperor'». *Giovanni Fazio*. The Japan Times. 2013 թ․ հուլիսի 25. Վերցված է 2013 թ․ հուլիսի 26-ին.

Արտաքին հղումներ
----------------

* «Կայսրը»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
**Թիլլիի տապալված սիրավեպը** (անգլ.՝ Tillie's Punctured Romance), ռեժիսոր՝ Մաք Սեննեթ։ Պատմության առաջին լիամետրաժ կինոկատակերգություն ժանրի ֆիլմը, և առաջինը, որտեղ դերակատարում է ունեցել նաև Չարլի Չապլինը։ Ֆիլմի պրեմիերան տեղի է ունեցել ԱՄՆ-ում 1914 թվականի նոյեմբերի 14-ին։

«Թիլլիի տապալված սիրավեպը» լիամետրաժ կինոկոմեդիա է։ Այս ֆիլմը ինչպես Մաք Սեննեթի մյուս ֆիլմերը ունի դինամիկ սյուժե, շատ հետապնդումներ, իսկ ահա սյուժեն ամբողջովին անհեթեթություն է պարունակում։

Սյուժե
------

*Tillie’s Punctured Romance*
Представление Чарли
Представление Тилли
Չարլին երկերեսանի ու սրիկա փողոցային մի տղա է։ Նա ուղևորվում է գյուղ որտեղ և հանդիպում է Թիլլիին՝ ֆերմերի աղջկան։ Թիլլին այնքան էլ համակրելի չէր, բայց նրա հայրը ուներ բավականաչափ գումար, իսկ Չարլին ցանկանում էր վերցնել դրանք։ Թիլլին երբեք չէր հանդիպել նման տղամարդու և միանգամից սիրահարվում է, ու Չարլիի հետ փախչում է իր հայրական տնից։ Չարլին Թիլլիին հրավիրում է ռեստորան, որտեղ Թիլլին հարբում է, իսկ Չարլին վերցնելով Թիլլի գումարները, իր նախկին ընկերուհու՝ Մեյբլի հետ փախչում է։

Ավելի ուշ Չարլին թերթերում կարդում է, որ Թիլլիի հայրը ալպինիզմի սիրահար էր և վերջերս արշավներից մեկի ժամանակ դժբախտ պատահարի արդյունքում մահացել է, իսկ ահա Թիլլին հանդիսանում էր նրա միակ ժառանգորդը։ Չարլին իմանալով այս՝ վերադառնում է Թիլլիի մոտ և փորձում է համոզել նրան ամուսնանալ իր հետ։

Նրանք միասին ուղևորվում են Թիլլիի հոր տուն, որտեղ և երեկույթ են կազմակերպում։ Որտեղ Թիլլին հանդիպում է իր նախկին նշանածին իր ընկերուհիներից (ով ժամանակին եղել է այս տան սպասուհիներից մեկը) մեկի հետ։ Այստեղ Թիլլին ջարդ է կազմակերպում, փորձելով վրեժխնդիր լինել նրանցից։

Եվ ահա այս պահին Թիլլիի հայրը ով ամենևին էլ մահացած չի լինում, վերադառնում է և տեսնում այստեղ տիրող իրարանցումը։ Այս երեքը (Թիլլին, Չարլին և Մեյբլը) փորձում են իրար մեջ պարզել ամենը, փորձելով զերծ մնալ հայրական զայրույթից ու ոստիկաններից, քանի որ ոստիկանությունն արդեն սկսել էր հետապնդել իրենց։ Հետագայում աղջիկներից երկուսն էլ պարզում են, որ Չարլին, ոչ մեկի և ոչ էլ մյուսի ընկերն է և նրանք վերջապես հաշտվում են միմյանց հետ։

Ծանոթագրություններ
------------------

1. ↑  Internet Movie Database — 1990.
2. ↑  
«Tillie's Punctured Romance». *The Progressive Silent Film List*. Silent Era. Վերցված է 2016 թ․ փետրվարի 9-ին.

Արտաքին հղումներ
----------------

* «Թիլլիի տապալված սիրավեպը»(անգլ.) ֆիլմը Allmovie կայքում: 4 5 աստղից
* «Թիլլիի տապալված սիրավեպը» ինտերնետ արխիվներում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թիլլիի տապալված սիրավեպը» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |

 |
Անվան այլ կիրառումների համար տե՛ս՝ Կինը (այլ կիրառումներ)

*A Woman*
**Կինը** (անգլ.՝ A Woman, մյուս անվանումը՝ Charlie the Perfect Lady / The Perfect Lady), Չարլի Չապլինի կարճամետրաժ համր ֆիլմ, նկարահանված 1915 թվականին։ Նկարահանված է՝ Essanay Studios կինոընկերությունում։ Ֆիլմի առաջին պրեմիերան, տեղի է ունեցել 1915 թվականի հուլիսի 12-ին, ԱՄՆ-ում։ Չապլինի հայտնի կինոկատակերգություններից է։ Ֆիլմում օգտագործվել է մի հայտնի հնարք կինեմատոգրաֆի մեջ, երբ տղամարդը որպես կին է կերպարանափոխվում, ինչը հետագայում շատ են օգտագործել ուրիշ ֆիլմերում։

Սյուժե
------

Դրվագ ֆիլմից
Թափառաշրջիկ Չարլին զբոսնում է մի այգով, որտեղ փորձում է սիրահետել մի երիտասարդ կնոջ, սակայն վերջինս «զբաղված» է ուրիշ տղամարդու կողմից։ Չարլին որոշում է խանգարել նրանց, և տղամարդուն լիճն է գցում։ Հետո սկսում է շփվել, այգում հանգստացող մի աղջկա, և իր մոր հետ։ Նրանք որպես հյուր, իրենց հետ են տանում նոր ծանոթին, իրենց տուն։ Աղջիկն ու մայրը ճաշում են երիտասարդի հետ, հետո հայտնվում է ընտանիքի հայրը, որը պարզվում է, հենց այն՝ լիճը գցված տղամարդն է։ Փախչելով Չարլին հայտնվում է աղջկա սենյակում, որտեղ մի գեղեցիկ կանացի զգեստ է նկատում։ Նա որոշում է հագնել զգեստը և կերպարանափոխվել որպես կին, որպեսզի հայրը չհարձակվի նրա վրա։ Աղջիկն ասում է Չարլիին, որ նա պետք է կտրի իր բեղերը։ Վերադառնալով հյուրասենյակ, թափառաշրջիկը ներկայանում է որպես աղջկա ընկերուհին։ Հայրն ու նրա ընկերը սկսում են սիրահետել Չարլիին։ Վերջ ի վերջո ամեն բան պարզ է դառնում, բայց Չարլին և հայրը պայմանավորվում են, որ առաջինը չի պատմի ոչ ոքին, որ երկրորդը այգում սիրահետում էր ուրիշ կնոջ, իսկ երկրորդը չի խանգարի, առաջինի և աղջկա հարաբերություններին։

Արտաքին հղումներ
----------------

* «Կինը»(անգլ.) ֆիլմը Internet Movie Database կայքում
* «Կինը»(անգլ.) ֆիլմը «AllRovi» կայքում:

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կինը (ֆիլմ, 1915)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Internet Movie Database |

 |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Չարլի Չապլինի ֆիլմեր |
| --- |
|  |
| 1910-ականներ | *Սիրո քսան րոպեներ* (1914) • *Կաբարեում բռնվածը* (1914) • *Կինը* (1916) • *Գիշերվա ժամը մեկին* (1916) • *Խաղաղ փողոցը* (1917) • |  |
|  |
| 1920-ականներ | *Փոքրիկը* (1921) • *Ոսկու տենդ* (1925) • *Կրկես* (1928) • |
|  |
| 1930-ականներ | *Մեծ քաղաքի լույսերը* (1931) • *Նոր Ժամանակներ* (1936) • |
|  |
| 1940-ականներ | *Մեծ բռնապետը* (1940) • *Մըսյե Վերդու* (1947) • |
|  |
| 1950-ականներ | *Բեմի լույսերը* (1952) • |

 |
**Մեկ օր**  (անգլ.՝ One day), 2011 թվականի ամերիկյան մելոդրամա այն մասին, թե ինչպես տարիների ընթացքում պահպանել մտերմիկ հարաբերություններ։

Սյուժե
------

Դեկստերն ու Էմման՝ Էդինբուրգյան համալսարանի շրջանավարտները, ծանոթանում են ավարտական երեկոյի ժամանակ՝ 1988 թվականի հուլիսի 15-ին՝ Սուրբ Սոիտինի օրը։ Թվում է՝ նրանց միջև չեն զարգանում ռոմանտիկ հարաբերություններ, սակայն հետագայում նրանք մնում են ընկերներ։

Ֆիլմում պատկերված է Դեկստերի ու Էմմայի կյանքը հուլիսի 15-ին 23 տարվա ընթացքում։ Շուրջ 20 տարվա ընթացքում նրանք գրեթե ամեն տարի հանդիպում են հուլիսի 15-ին, սակայն այդպես էլ կամ իրենք իրենց չեն խոստովանում, որ սիրահարված են, կամ էլ բարձրաձայն չեն արտահայտվում։

Դեկստերն աշխատանքի է անցնում հեռուստատեսությունում, դառնում հաղորդավար, սակայն ժամանակի ընթացքում նույն աշխատանքը նրան ձանձրացնում է։ Ալկոհոլի հետ ունեցած խնդիրների պատճառով Դեկստերը կորցում է աշխատանքը, որից հետո սկսում է աշխատել իր նախկին համակուրսեցու ռեստորանում որպես խոհանոցի հասարակ աշխատող։

Համալսարանն ավարտելուց հետո Էմման երազում է դառնալ գրող, սակայն սկզբնական շրջանում մեքսիկական խորտկարանում աշխատում է որպես մատուցողուհի։ Մի քանի տարի անց նա դառնում է ուսուցչուհի։

Այն ժամանակ, երբ Դեկստերն ամուսնանում է, Էմման ստանում է կանխավճար գիրք գրելու համար։ Դեկստերի ամուսնալուծության ժամանակ Էմման արդեն հայտնի գրող է, ապրում է սեփական բնակարանում, հանդիպում է մի երաժիշտի հետ։

Դեկստերը հյուր է գնում Էմմային։ Վերջինս ուզում է նրան ծանոթացնել իր փեսացուի հետ, սակայն Դեկստերը ճանապարհի կեսին հրաժեշտ է տալիս ու հեռանում։ Էմման վազում է նրա հետևից ու համբուրում։

Մոտ մեկ տարի անց Դեկստերն ու Էմման ամուսնանում են, սակայն երկու տարի անց Էմման վրաերթի է ենթարկվում ու մահանում։ Կնոջ մահից հետո Դեկստերը կրկին տարվում է ալկոհոլով։ Դեկստերը հարցին, թե ինչպես ապրել այդ ամենից հետո, նրա հայրը պատասխանում է. «Ապրիր այնպես, կարծես թե նա դեռ կենդանի է։ Քո մոր մահից հետո ես այդպես էլ ապրում եմ»։

Դերերում
--------

* Էն Հեթուեյ - *Էմմա Մորլի*
* Ջիմ Սթարջես - *Դեկստեր Մեյհյու*
* Ռեյֆ Սպոլ - *Յան*
* Պատրիշա Կլարկսոն - *Էլիսոն Մեյհյու*
* Ռոմոլա Գարայ - *Սիլվի Կոուպ*
* Ջոդի Ուիտակեր - *Թիլի*
* Ջորջիա Քինգ - *Սյուկի*
* Նատալի Հալամ - *Յանի կինը*

Ծանոթագրություններ
------------------

1. ↑  Internet Movie Database — 1990.
2. 1 2  ČSFD (չեխերեն) — 2001.
3. ↑  «One Day, starring Anne Hathaway and Jim Sturgess, begins production» (Press release). Focus Features. 2010 թ․ հուլիսի 15. Արխիվացված է օրիգինալից 2010 թ․ օգոստոսի 27-ին. Վերցված է 2010 թ․ օգոստոսի 27-ին.

Արտաքին հղումներ
----------------

* Ֆիլմի պաշտոնական կայքը
* Էն Հեթուեյը ֆիլմի նկարահանումների ժամանակ

|  |  |
| --- | --- |
|  | Վիքիքաղվածքն ունի նյութեր, որոնք վերաբերում են «Մեկ օր (ֆիլմ)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Չափորոշչային վերահսկողություն | LCCN: no2012005133 |

 |
**Ավստրալիայի աբորիգենների դրոշ** (անգլ.՝ Australian Aboriginal Flag), դրոշ, որն օգտագործվում է Ավստրալիայի աբորիգենների և (մասամբ) այլ հնաբնակների կողմից։ Մշակվել և հաստատվել է 1971 թվականին։

Ձևավորում
---------

Դրոշը մշակել է Լուրիտջա ցեղից դիզայներ Հարոլդ Թոմասը 1971 թվականին՝ հողի նկատմամբ իրենց իրավունքները հաստատելու աբորիգենների առաջին փորձերի ժամանակ։ 1972 թվականին՝ «աբորիգենների դեսպանատան» կազմավորման ժամանակ, դրոշն ընտրվել է որպես Ավստրալիայի աբորիգենների պաշտոնական դրոշ, իսկ 1995 թվականի հուլիսի 14-ին այն ճանաչվել է իբրև Ավստրալիայի երկրորդ պաշտոնական դրոշ։ 1997 թվականին Հարոլդը ճանաչվել է դրոշի հեղինակ և ստացել դրա նկատմամբ բոլոր հեղինակային իրավունքները։

Դրոշի վրա պատկերված է սև (վերևից) և կարմիր (ներքևից) գույնի երկու հորիզոնական հավասարաչափ շերտ՝ կենտրոնում ոսկե շրջանակով։

Սև գույնը խորհրդանշում է Ավստրալիայի աբորիգեններին, կարմիրը Ավստրալիայի հողն է և օքրան, որն օգտագործվում է աբորիգենների արարողությունների ժամանակ, իսկ դեղինը խորհրդանշում է արևը, կյանքի ծնունդը և պաշտպանությունը։

Կիրառություն
------------

Դրոշն առաջին անգամ փակցվել է Ադելաիդայում։ Աբորիգենների դրոշը պաշտոնապես ճանաչվել է 1995 թվականին՝ Պոլ Քիթինգի օրոք՝ չնայած կենտրոնամետ ընդդիմության  դիմադրությանը։ Այժմ նույնիսկ դպրոցներում այն կախված է Ավստրալիայի դրոշի կողքին։ Ներկայումս ավստրալիական «հանրապետականները» («Կանաչ մայրցամաքի» գերիշխող կարգավիճակի հակառակորդներ) քննարկում են «Աբորիգենների դրոշին» ազգային դրոշի կարգավիճակ շնորհելու հարցը՝ գոյություն ունեցողի փոխարեն։

2010 թվականին Հարոլդ Թոմասը մերժեց «Google»-ին՝ թույլ չտալով որոնողական համակարգի գլխավոր էջում անհատույց կերպով օգտագործել դրոշը՝ որպես դուդլի ժամանակավոր պատկերանշան՝ մեկնաբանելով, որ «Գուգլը», որպես առևտրային կազմակերպություն, կարող է վճարել դրոշն օգտագործելու համար։

Ծանոթագրություններ
------------------

1. ↑
2. ↑
3. ↑  «Harold Thomas — Creator of the Aboriginal Flag». Արխիվացված է օրիգինալից 2009 թ․ մայիսի 18-ին. Վերցված է 2014 թ․ փետրվարի 24-ին.
4. ↑  Лицензия на флаг

Գրականություն
-------------

* Horton, D. (ed.) *Encyclopaedia of Aboriginal Australia*, Aboriginal Studies Press, Canberra, 1994.

Արտաքին հղումներ
----------------

* «NAIDOC - *Indigenous Australian flags*». Արխիվացված է օրիգինալից 2014 թ․ հունվարի 31-ին. Վերցված է 2014 թ․ մարտի 2-ին.
* «Australian Aboriginal Flag». Official Australian Government website. Արխիվացված է օրիգինալից 2014 թ․ մարտի 2-ին. Վերցված է 2014 թ․ մարտի 2-ին.
**Թասման ազգային պարկ** (անգլ.՝ Tasman National Park), ազգային պարկ Թասմանիա նահանգի արևելքում, Ավստրալիա։ Գտնվում է Հոբարթի արևելյան հատվածից մոտավորապես 56 կմ հեռավորության վրա։ 107.5 քառ. կմ տարածք ունեցող պարկը տեղակայված է Ֆորեսթիեր և Թասման թերակղզիների մի մասում և ընդգրկում է ամբողջ Թասման կղզին։

Պատմություն
-----------

Ձկնորսությունը մեծ թափով զարգացել է Ֆորթեսք ծոցում 1830-1840-ական թվականներին։

Տարածքը պարկի կարգավիճակ է ստացել 1999 թվականի ապրիլի 30-ին Տարածաշրջանային անտառային համաձայնագրով։ Թասման կղզու փարոսը (կառուցվել է 1906 թ․) գտնվում է համանուն կղզու վրա, որը պարկի մի մասն է կազմում։ 1977 թվականից ի վեր փարոսն ու օդերևութաբանական կայանը չեն շահագործվել։

Աշխարհագրություն
----------------

Ծովի մակերևույթից 300 մետր բարձրության վրա գտնվող սյունաձև դիաբազ ժայռերը, որոնք գտնվում են Պիլլարի հրվանդանի և Թասման կղզու մոտ, ամենաբարձրն են աշխարհում։ Դիաբազ կոչվող ժայռը հազվագյուտ տեսակ է Ավստրալիա մայրցամաքում։ Ժայռային այնպիսի գոյացումներ, ինչպիսիք են *Cathedral Rock*, *Totem Pole*, *Candlestick*, և Թասմանյան կամարը, ավելի հեշտ է տեսնել օվկիանոսից։ Պարկն ընդգրկում է նաև *The Lanterns* կոչվող երեք կղզյակները։

Բուսական աշխարհ
---------------

Երեք տեսակի ակնախոտ (պարազիտիզմ, խոտաբույսեր և ծաղկավոր բույսեր, որը հայտնի է նաև աչախոտ անունով) է հայտնաբերվել միայն Թասման ազգային պարկի տարածքում։ Հազվագյուտ *Allocasuarina crassa* բույսը թուփ է կամ փոքր ծառ, որը հայտնաբերվել է միայն ազգային պարկում։ Դրանով է պատված Պիլլար հրվանդանը և Թասման կղզին։

Կենդանական աշխարհ
-----------------

Թասման ազգային պարկում է գտնվում հարավարևելյան Թասմանիայի Թռչունների կարևոր տարածքը, որը մեծ նշանակություն ունի մի շարք անտառային թռչունների պահպանման համար, ինչպիսիք են վտանգված թութակները և բծավոր թռչունները։

Պատկերասրահ
-----------

* 
* 
* 
*

Ծանոթագրություններ
------------------

1. 1 2
2. ↑  Katherine Evans, *Shore-based whaling in Tasmania historical research project, Volume 2: Site histories*, Tasmanian Parks and Wildlife Service, Hobart, 1993, p.35-6.
3. ↑  Brothers, Nigel; Pemberton, David; Pryor, Helen; & Halley, Vanessa. (2001). *Tasmania’s Offshore Islands: seabirds and other natural features*. Tasmanian Museum and Art Gallery: Hobart. 0-7246-4816-X
4. ↑  Կաղապար:Cite loa
5. ↑  «Tasman National Park - Highlights». Parks & Wildlife Service Tasmania. Արխիվացված է օրիգինալից 2017 թ․ նոյեմբերի 12-ին. Վերցված է 2009 թ․ հուլիսի 23-ին.

Արտաքին հղումներ
----------------

* Ազգային պարկ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թասման ազգային պարկ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 7757167-8 · VIAF: 234405315 · WorldCat VIAF: 234405315 |

 |
**Բևերլի Հիլզ, 90210. Անթույլատրելի պատմություն** (անգլ.՝ The Unauthorized Beverly Hills, 90210 Story), ամերիկյան հեռուստատեսային ֆիլմ, որ ցուցադրվում է Lifetime ալիքով, պատմում է «Բևերլի Հիլզ, 90210» սերիալի կուլիսների հետևում կատարվող պատմության մասին։ Ֆիլմի պրեմիերան տեղի է ունեցել 2015 թվականի հոկտեմբերի 3-ին՝ «Բևերլի Հիլզ, 90210» ֆիլմի նկարահանման 25-ամյակի լրանալու օրը։ Վանեսա Փրայզը պատրաստում է ֆիլմը Ջեֆ Ռոդի սցենարով, իսկ պրոդյուսերական գործառույթը իր վրա է վերցրել Քրիստիան Բրյույերը։

Դիպաշար
-------

Ֆիլմը պատմում է 1990-ական թվականներին երիտասարդների շրջանում շատ հայտնի «Բևերլի Հիլզ, 90210» սերիալի նկարահանման գործընթացի մասին։ Սերիալը եթերում է եղել 10 տարի՝ 1990-2000 թվականներին։ Սյուժեի հիմքում նկարահանման հրապարակում տիրող մթնոլորտի, ինչպես նաև դերասանների և սերիալի հեղինակների միջև տիրող հարաբերությունների մասին է։

Դերերում
--------

* Մաքս Լոյդ Ջոնս
* Սամանտա Մոնրո
* Էբի Կոբ
* Ջեսի ՄակՔենի
* Էբի Ռոս
* Դևիդ Լենոն
* Ռոս Լինթոն
* Միշել Հոյնս
* Ալիսա Լինչ
* Դեն Կաստելենտա
* Ադամ Կորսոն

Արտադրություն
-------------

Դերասանական կազմի կուլիսների հետևում տեղի ունեցող կյանքի մասին այս ֆիլմը հաջողություն ունեցավ. 1,2 միլիոն հեռուստադիտող դիտեց այս ֆիլմը հեռուստատեսությամբ։

Ծանոթագրություններ
------------------

1. ↑  Tierney Bricker (2015 թ․ հուլիսի 20). «The Beverly Hills, 90210 Lifetime Movie's First Cast Photo Is Finally Here and It's Ridiculously Perfect».
2. ↑  Elizabeth Wagmeister (2015 թ․ հուլիսի 22). «Lifetime Releases First Cast Photos of 'Unauthorized Melrose Place' & '90210' TV Movies».
3. ↑  Julianne Ishler (2015 թ․ հուլիսի 21). «'Beverly Hills, 90210': First Pic Of Lifetime Movie Cast Revealed». Արխիվացված է օրիգինալից 2016 թ․ հունվարի 20-ին. Վերցված է 2016 թ․ հունվարի 8-ին.

Արտաքին հղումներ
----------------

* Ֆիլմի մասին mylifetime կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Metacritic · Rotten Tomatoes |

 |
**Նատայ**, (անգլ.՝ Nattai National Park), բնապահպանական տարածք է Ավստրալիայի Նոր Հարավային Ուելս նահանգի Կապույտ լեռներ տարածաշրջանում։

Աշխարհագրական դիրք
------------------

*Նատայ ազգայի պարկը* գտնվում է Կապույտ լեռների շրջանում։ 2000 թվականից համարվել է Համաշխարհային ժառանգություն ՅՈՒՆԵՍԿՕ-ի կողմից։ Գտնվում է Սիդնեյ քաղաքից 100 կմ հարավ-արևմուտք։ Ազգային պարկի հարավ-արևմուտքում ձգվում է Կապույտ լեռները։ Ամենամոտը Կեմդեն քաղաքն է, որը պարկից գտնվում է 15 կմ հեռավորության վրա։ Քաղաքից կարելի է բարձրանալ Նատայ միայն գրուտային ճանապարհով։

Պարկը հիմնադրվել է 1991 թվականին որպեսզի պահպանեն եզակի ավազաքարերով զարդարված ժայռոտ բնական լանդշաֆտները, որը ձգվում է Նատայ գետի երկու կողմերում։ Այն գտնվում է նաև Բուրագորանգ լճի գոտում, որը Սիդնեյ քաղաքային ագլոմերացիայի խմելու ջրի աղբյուրն է։

Պարկի տարածքում շատ են ցրված անտառները. հիմնական ծառատեսակը ամուր տերևներով էվկալիպտն է, իսկ ավելի բարձրադիր գոտիները ծածակված են արևադարձային անտառներով։

Նատայ ազգային պարկը հարուստ է բուսական աշխարհով, հարուստ է նաև կենդանականիների հազվագյուտ տեսակներով՝ ոսկեգույն լիտորիան, բուռագոլյան կարկադու, կենգուրու, կզաքիս, կոալա և այլ տեսակներ։

Ավտոկայանատեղեր և հանգստյան տարածքներ կան միայն Նատայ պարկի—Wollondilly Lookout տարածքում, որտեղ զբոսաշրջիկներին թույլատրվում է ամրացնել վրաններ, բացառությամբ Բուրագորանգ լճի երկայնքով՝ մինչև 3 կմ։

Ծանոթագրություններ
------------------

1. ↑
2. ↑  Արգելոցների համաշխարհային տվյալների շտեմարան — 1981.

Գրականություն
-------------

* "Nattai National Park: Park management". Office of Environment and Heritage. Government of New South Wales. Retrieved 4 October 2014.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նատայ (ազգային պարկ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
«**Երաժշտություն ջրի վրա»** (անգլ.՝ Water Music, HWV 348, 349, 350), երեք նվագախմբային սյուիտներ (շարանվագ), որոնց հեղինակն է Ֆրիդրիխ Հենդելը` բարոկկո դարաշրջանի գերմանացի մեծ երգահան, որը երկար տարիներ ապրել և ստեղծագործել է Անգլիայում։

Ստեղծում և պրեմիերա
-------------------

«Երաժշտություն ջրի վրա» ստեղծագործության ստեղծման ստույգ ժամանակ չի նախանշվում, սակայն նշվում է, որ այն հանրությանն է ներկայացվել 1715-1717 թվականերին։ Վարկածներից մեկի համաձայն՝ ստեղծագործությունը գրվել է 1715 թվականին և պետք է նպաստեր կոմպոզիտորի և անգլիական թագավոր Գևորգ I-ի լավ հարաբերություններին․ Հենդելը ծառայում էր անգլիական թագավորությանը։ Սակայն մեծ երաժիշտն այնքան էլ բարեխիղճ չէր կատարում իր ծառայությունը, նա իրեն թույլ էր տալիս անհարկի ուշացումներ, բացակայություններ, ինչը հանգեցրեց թագավորի դժգոհությանը։ 

Հուլիսի 7-ին թագավորական շքախումբը նավակով զբոսնում էր Թեմզայի երկայնքով։ Թագավորական նավակի կողքից լողում էր մեկ այլ նավակ, որի վրա շուրջ հիսուն երաժիշտներ նվագում էին տարբեր գործիքների վրա՝ շեփոր, շվի, հոբոյ, ֆագոտ, ֆլեյտա, ջութակ, ալտ և կոնտրաբաս։ Հնչում էր «Ջրային երաժշտություն» ստեղծագործությունը։ Թագավորն այնքան էր հիացած երաժշտությամբ, որ հրամայեց կրկնել համերգը՝ երկու անգամ ճաշից առաջ և մեկ անգամ ճաշից հետո։ Թագավորական զվարճությանը մասնակցում էին նաև Թեմզայի ափին և ջրի վրա, նավակներում գտնվող այլ մարդիկ։ Հավանական է, որ երբ թագավորի նավակը մոտ էր նվագախմբի նավակին, հնչում էր երաժշտության դանդաղ, հաճախ հանգիստ մասերը, իսկ, երբ նավերը հեռանում էին միմյանցից, հնչում էին աշխույժ մասերը։

Երաժշտություն
-------------

«Ջրային երաժշտությունը» բաղկացած է երեք սյուիտներից:Սյուիտների ներսում կատարման ճշգրիտ հերթականությունը նախանշված չէ․ երբեմն խառնվում են տարբեր սյուիտների մասեր (օրինակ՝ Սավալի «Le Concert des Nations» նվագախմբի կատարման ժամանակ)։ «Ջրային երաժշտության» շատ հատվածներ հայտնի են դարձել ժողովրդական մշակույթի մեջ։ Այս երաժշտության ձայնագրությունները շատ են։ «Թագավորական հրավառություն» երաժշտությունը (1749), որը ստեղծվել է 32 տարի անց` մեկ այլ բացօթյա ներկայացման համար (այս անգամ Մեծ Բրիտանիայի Ջորջ II-ի պատվին՝ Լոնդոնի Գրին այգում կազմակերպված հրավառության համար, 1749 թվականի ապրիլի 27-ին), հաճախ զուգորդվել է «Ջրային երաժշտության» հետ։

Ծանոթագրություններ
------------------

1. ↑  *Handel's Water Music – Recreating a Royal Spectacular* (documentary). 2005.
2. ↑  Hogwood, Christopher (2005). *Handel: Water Music and Music for the Royal Fireworks*. Cambridge: Cambridge University Press. էջ 10. ISBN 978-0-521-83636-4.
3. ↑  *The Daily Courant*, 1717 թ․ հուլիսի 17, էջեր 76–77, cited by Burrows, Donald (2012), *Handel* (2 ed.), Oxford, էջ 101`{{citation}}`: CS1 սպաս․ location missing publisher (link).
4. ↑  «Electrical Water Pageant Review», *Orlando: Disney World*, Fodors
**«Օլ Բոյս»** (իսպ.՝ Club Atlético All Boys), արգենտինական ֆուտբոլային ակումբ Բուենոս Այրեսից։ Ակումբում նաև արմատավորվում է բասկետբոլ, բռնցքամարտ, վոլեյբոլ, ձեռքի գնդակ, քիքբոքսինգ, թեքվոնդո, մինի ֆուտբոլ։

Պատմություն
-----------

Ակումբը հիմնադրվել է 1913 թվականի մարտի 15-ին Բուենոս Այրեսի Ֆլորեստա շրջանում, իսկ 1924 թվականին տեղափոխվել է Մոնտե Կաստրո շրջան։ Անվանումը ստացել է ակումբը ստեղծողների երիտասարդության պատճառով (անգլ.՝ All Boys - «Բոլորը տղա») և անգլերենով՝ պայմանավորված այդ տարիներին Արգենտինայում գոյություն ունեցող ավանդույթով։

Ակումբի լավագույն տարիները 1970-ական թվականներն էին, երբ հանդես էր գալիս «Պրիմիերայում» (1973-1980)։ 30 տարի ընդմիջումից հետո՝ 2010-2011 մրցաշրջանում, ակումբը հանդես էր գալիս «Պրիմիերայում»՝ Արգենտինայի բարձրագույն ֆուտբոլային դիվիզիոնում։ «Օլ Բոյս» ակումբը կարողացել է մնալ բարձրագույն հորիզոնականներում 4 տարի շարունակ, այնուհետև 2013-2014 մրցաշրջանի ավարտին դուրս է մնացել պայքարից։ 2017-2018 մրցաշրջանի տվյալներով ակումբը նորից ցած է իջել՝ այս անգամ «Մետրոպոլիտանի Պրիմիերա»։

«Օլ Բոյս» ակումբը տնային խաղերն անցկացնում է «Իլսաս Մալվինաս» խաղադաշտում, որտեղ տեղավորվում է մոտ 21000 դիտորդ։

Ակումբի սկզբունքային հակառակորդը համարվում է Բուենոս Այրեսի մյուս ակումբներից մեկը՝ «Նուևա Չիկագոն»։

Մրցաշրջաններ
------------

* Արգենտինայի «Պրիմիերայում»՝ տասնութ մրցաշրջան (ներառյալ նախամասնագիտական ժամանակահատվածը)
* Երկրորդ դիվիզիոնում՝ 70 մրցաշրջան
* Երրորդ դիվիզիոնում՝ 18 մրցաշրջան

Նշանավոր խաղացողներ և շրջանավարտներ
-----------------------------------

* Արգենտինա Խուան Բարբաս
* Արգենտինա Սերխիո Դանիել Բատիստա
* Արգենտինա Մաուրո Բոսելի
* Արգենտինա Կլաուդիո Գարսիա
* Արգենտինա Էկտոր Օրասիո Սկոտտա
* Արգենտինա Կարլոս Տևես
* Արգենտինա Նեստոր Ֆաբրի
* Արգենտինա Կարլոս Էնրիկե
* Արգենտինա/Իսրայել Դանիել Բլայլովսկի
* Արգենտինա Արիէլ Օրտեգա

Նշանավոր մարզիչներ
------------------

* Արգենտինա Սիլվիո Մարսոլինի
* Արգենտինա Խոսե Մանուել Մորենո

Ծանոթագրություններ
------------------

1. ↑  «Deportes | C. A. All Boys» (եվրոպական իսպաներեն). Վերցված է 2021 թ․ նոյեմբերի 26-ին.
2. ↑  «Historia | All Boys». *web.archive.org*. 2013 թ․ դեկտեմբերի 3. Արխիվացված է օրիգինալից 2013 թ․ դեկտեմբերի 3-ին. Վերցված է 2021 թ․ նոյեմբերի 26-ին.
3. ↑  «Argentina Second Level 1982». *www.rsssf.com*. Վերցված է 2021 թ․ նոյեմբերի 26-ին.
4. ↑  «Argentina Third Level 1989/90». *www.rsssf.com*. Վերցված է 2021 թ․ նոյեմբերի 26-ին.

Արտաքին հղումներ
----------------

* Պաշտոնական էջ
* Ինստագրամյան էջ
* Ֆեյսբուքյան էջ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օլ Բոյս (ֆուտբոլային ակումբ)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Soccerway · playmarkerstats.com · Transfermarkt · worldfootball.net · Internet Movie Database |

 |
**Ատլետիկո Սարմիենտո** (իսպ.՝ Club Atlético Sarmiento), արգենտինական ֆուտբոլային ակումբ Բուենոս Այրես պրովինցիայի Խունին քաղաքից։

Պատմությունը
------------

Ակումբը հիմնադրվել է 1911 թվականի ապրիլի 1-ին մի խումբ սլովակների կողմից՝ սկզբնապես կրելով «Սարմիենտո ֆուտբոլային ակումբ» անվանումը։ 1933 թվականի հունվարի 27-ից թիմը կրում է «Ատլետիկո Սարմիենտո» անվանումը։ 1952 թվականից սկսած Ատլետիկո Սարմիենտոն մասնակցում է պաշտոնական մրցաշարարերի։

2014 թվականին Ատլետիկո Սարմիենտոն Պրիմերա B-ում գրավել է 4-րդ տեղը և Արգենտինայի առաջնությանը մասնակցելու իրավունք է ստացել։ 2015 թվականից սկսած Ատլետիկո Սարմիենտոն հանդես է գալիս Արգենտինայի առաջնությունում։

Թիմը իր տնային հանդիպումներն անցկացնում է Էվա Պերոն մարզադաշտում (իսպ.՝ Estadio Eva Perón), որը տեղավորում է 19000 հանդիսականի։

Ձեռքբերումներ
-------------

* Արգենտինայի երկրորդ դիվիզիոնի չեմպիոն - 1980
* Արգենտինայի երրորդ դիվիզիոնի չեմպիոն - 1977, 2004, 2012

Հայտնի ֆուտբոլիստներ
--------------------

* Ուրուգվայ Ամիլտոն Պերեյրա
* Ուրուգվայ Դիեգո Գոնսալես Չավես
* Արգենտինա Էմանուել Տրիպոդի
* Արգենտինա Անդրես Ֆրանսոյա

Ծանոթագրություններ
------------------

1. ↑  Estadio de Sarmiento de Junín

Արտաքին հղումներ
----------------

* Պաշտոնական կաքը Արխիվացված 2013-10-14 Wayback Machine (Իսպաներեն)
* Երկրպագոների կայքը (Իսպաներեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ատլետիկո Սարմիենտո» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |

 |
Դաշտային Ղարաբաղը՝ Ադրբեջանի քարտեզին
**Դաշտային Ղարաբաղ**, քաղաքական եզրույթ, որը տարածքով համապատասխանում է Միլի դաշտավայրին։ Դա Ղարաբաղի արևելյան, ադրբեջանաբնակ մասն է։ Ըստ Ադրբեջանի վարչական բաժանման՝ այստեղ են գտնվում Բարդայի, Թարթառի, Աղջաբեդի, Իմիշլիի, Ֆիզուլիի և Աղդամի շրջանները։ Վերջին երկուսի մեծ մասը 1993-2020 թվականներին եղել է Արցախի հսկողության տակ։

1747 թվականից ստեղծվել էր Ղարաբաղի խանությունը, որի մեջ էին մտնում հայկական Սյունիք և Ուտիք նահանգների հարավը ու ամբողջ Արցախը։ 19-րդ դարում՝ Արևելյան Հայաստանի՝ Ռուսաստանին միանալուց հետո, Ղարաբաղի և Գանձակի խանությունները միավորվեցին Ելիզավետպոլի նահանգի մեջ։ 1921 թվականին, երբ Սյունիք նահանգի հարավը (Զանգեզուր, այժմ՝ Սյունիքի մարզ) վերջնականապես մտավ Խորհրդային Հայաստանի կազմի մեջ, Արցախը հայտնի դարձավ որպես Ղարաբաղի լեռնային հատված։ Այդ հայաբնակ շրջանում 1923 թվականին ձևավորվեց Լեռնային Ղարաբաղի ինքնավար մարզը, իսկ դրանից դուրս ընկած տարածքները հայտնի դարձան որպես «Դաշտային Ղարաբաղ»։

Այժմ դաշտային Ղարաբաղը հակադրվում է Լեռնային Ղարաբաղին՝ ցույց տալու համար տարածքի պատկանելությունը Ադրբեջանին։ Ինչ վերաբերում է Լեռնային Ղարաբաղին, ապա 1991 թվականի սեպտեմբերի 2-ից դե ֆակտո անկախ այդ պետությունը 2017 թվականի փետրվարից վերականգնել է հայկական պատմական անունը և կոչվում է «Արցախ»։

Տես նաև
-------

* Հյուսիսային Արցախ
* Գարդման

Ծանոթագրություններ
------------------

1. ↑  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 2 [Դ-Կ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ 32 — 992 էջ։
2. ↑  (անգլ.)CIA — The World Factbook. Azerbaijan. Archived 2009-06-10 at the Wayback Machine.
3. ↑  Արցախի հանրապետության սահմանադրություն
**Թոմաս, Լանկեստերի 2-րդ կոմս** (մոտ 1278 - մարտի 22, 1322 կամ մարտի 22, 1322(1322-03-22), Պոնտեֆրակտ, Wakefield, Արևմտյան Յորքշիր, Միացյալ Թագավորություն), անգլիացի ազնվական։ Պլանտագենետների հարստության անդամ, նա եղել է իր առաջին զարմիկ, Անգլիայի թագավոր Էդուարդ II-ի դեմ դուրս եկած բարոնների առաջնորդներից մեկը։

Կյանք
-----

Թոմասը Էդմունդ Կուզիկի և Բլանշե Արտուայի ավագ որդին է։ Էդմունդը Անգլիայի թագավոր Հենրի III-ի որդին է։

Նրա ամուսնությունը Ալիս դը Լասիի հետ անհաջող էր։ Նրանք միասին երեխա չունեցան, չնայած Թոմասը արտամուսնական կապերից ունեցավ երկու որդի՝ Ջոն և Թոմաս անուններով։ 1317 թվականին Ալիսը զրկվեց իր հորական Կանֆորդից և Դորսեթից Սուրեի կոմս Ջոն Վարենի ասպետ Ռիչարդ դը Մարտինի կողմից։ Այս միջադեպը բերեց բախման Սուրեի և Լանկեստերի միջև, և Լանկեստերը նվաճեց Սուրեի երկու ամրոց։ Դրանից հետո միջամտեց Էդուարդ թագավորը և երկու կոմսերը հաշտվեցին։

Թոմասը շարունակում էր պահել երկու հզոր կոմսություններ Լինքոլնը և Սելիսբերին։ Սա նախատեսված էր նրա ամուսնության պայմանագրով։ Իր աներոջ մահից հետո կոմսություններն անցնում էին նրան և ոչ նրա կնոջը։

Դառնալով չափահաս, նա դարձավ Լանկշիրի շերիֆ, սակայն մյուս տասը տարին անցկացրեց Էդուարդի I-ի հետ Շոլտանդիայի մարտերում՝ թողնելով ներքին գործերը իր օգնականներին։

Ծանոթագրություններ
------------------

1. 1 2  Gran Enciclopèdia Catalana (կատ.) — Grup Enciclopèdia Catalana, 1968.
2. 1 2  *Lundy D. R.* The Peerage
3. ↑  Maddicott, 2008
4. ↑  Warner Kathryn (2018)։ *Blood Roses* (1st ed.)։ Stroud, Gloucestershire: The History Press։ էջ 120
Երևանի պետական համալսարանի կենտրոնական մասնաշենք։
**Երևանի համալսարանի հրատարակչություն**, հիմնվել է 1927 թվականի մարտի 31-ին (1964-1968 թվականներին կոչվել է «Միտք»)։ Մինչ այդ, 1922 թվականից համալսարանը խմորատիպ եղանակով հրատարակվել է մայրենի լեզվով ուսումնական ձեռնարկներ, առանձին աշխատություններ։

Հրատարակություններ
------------------

Հրատարակչության հիմնադրումից հետո լույս են տեսել գիտական ախատություններ, բուհական դասագրքեր, բառարաններ, մեթոդական նյութեր Հրաչյա Աճառյանի, Մանուկ Աբեղյանի, Լեոյի, Արսեն Տերտերյանի, Գրիգոր Ղափանցյանի, Մկրտիչ Մկրյանի, Էդուարդ Աղայանի, Գևորգ Ջահուկյանի, Էդվարդ Ջրբաշյանը, Գուրգեն Սևակի, Լյուբա Միրզոյանի, Վահան Սաղաթելյանի և ուրիշների աշխատությունները։

Հրատարակչությունը տարեկան թողարկում է ավելի քան 100 անուն գիրք՝ շուրջ 1000 հրատ․ մամուլ ընդհանուր ծավալով (1987)։ Մինչև 1987 թվականը հրատարակվել է 2500 անուն գիրք՝ 30 հազար հրատ․ մամուլ ծավալով, 1.5 մլն ընդհանուր տպաքանակով։

1970-ական թվականներին հիմք է դրվել մատենաշարային հրատարակությունների («Հայագիտական հետազոտություններ», «Ուսանողական գրադարան», քրեստոմատիաներ, «Չարենցյան ընթերցանումներ և այլն)։ Հիշարժան են նաև «Նոր բառագիրք Հայկազեան լեզուի» երկհատորյակի, Ա․ Մեյնի «Հայագիտական ուսումնասիրությունների», Ա․ Խուդաբաշխյանի «Ռուս-հայերեն բառարանի», Հրաչյա Աճառյանի «Արմատական բառարանի», հայ մատենագիրների ու պատմիչների երկերի հրատարակությունները։

Երևանի համալսարանի հրատարակչությունը հրատարակում է նաև «Բանբեր Երևանի համալսարանի», «Գիտական տեղեկագիր», «Երևանի համալսարան» հանդեսները, «Հայոց լեզու և գրականություն», «Ռուսաց լեզու և գրականության հարցեր», «Օտար լեզուներ և արտասահմանյան գրականություն», «Կիրառական մաթեմատիկա», «Մեխանիկա» և միջբուհական գիտական ժողովածուներ։

ԵՊՀ հրատարակչությունը ղեկավարել են Հանրապետության մտավորականներ Վսևոլոդ Սկաբյոլկինը (1957), Արմեն Հակոբյանը (1957-1964), Արամայիս Ասրյանը (1964-1976), Գառնիկ Անանյանը (1976-1985), Բաբկեն Հարությունյանը (1986-1988), Սարգիս Փանոսյանը (1988-1994), Դավիթ Գասպարյանը (1994-1998), Պերճ Ստեփանյանը (1998-2014)։

Այժմ «ԵՊՀ հրատարկչությունը» ղեկավարում է բանասիրական գիտությունների թեկնածու Կարեն Գրիգորյանը։

Ծանոթագրություններ
------------------

1. ↑  ՀՀ խմբ․ հանձնաժողով՝ Կ․ Ս․ Խուդավերդյան (գլխ․ խմբ) և ուրիշ, Հայկական համառոտ հանրագիտարան, հ. 2 (ՀՀ գլխ․ խմբ․), Երևան, «Հայկական հանրագիտարանի գլխավոր խմբագրություն», 1995, էջ 139 — 768 էջ. — 10000 հատ, ISBN 5-89700-003-5։
2. ↑  «Մեր մասին»։ *publishing.ysu.am*։ Վերցված է 2016-11-01

Տես նաև
-------

* Պաշտոնական կայք
**Թոմ Սոյեր` խուզարկու** (անգլ.՝ Tom Sawyer, Detective), Մարկ Տվենի արկածային վիպակը, որը գրվել է 1896 թվականին, Թոմ Սոյերի և Հեքլբերի Ֆինի արկածների շարունակությունն է։

Սյուժե
------

Իրական իրադարձությունների գրական մշակումը, որը տեղի է ունեցել մի քանի տասնամյակ շուտ (գրելու ժամանակ) Շվեդիայում։ Թոմ Սոյերը և նրա ընկեր Հաքլբերի Ֆինն օգնում են հետաքննել խճճված հանցագործությունը ՝ ադամանդների գողությունն ու սպանությունը, ինչի համար Նրանք ստիպված են Միսսուրիից մեկնել Արկանզաս 

Պատմությունը պատմում է Հաք Ֆինը։

Փաստեր
------

* Երևելի ջենտլմենների լիգա» ֆիլմում առկա է Թոմ Սոյերի կերպարը, ով պնդում է, որ «աշխատել է որպես խուզարկու»։ Ֆիլմի գործողությունները տեղի են ունենում 19-րդ դարի վերջին, ընդ որում Թոմը 18 տարեկան է։ գրքի իրադարձությունները տեղի են ունենում 1860-ական թվականներին, Թոմը 16-17 տարեկան է։
* 1938 թվականին գրքի հիման վրա նկարահանվել է նույնանուն ֆիլմը։

Գրագողության մեղադրանքներ
-------------------------

1909 թվականին դանիացի դպրոցական ուսուցիչ Վալդեմար Թորեսը «Maaneds» ամսագրում հրապարակել է գրություն, որում պնդում է, որ Տվենը պատմվածքի սյուժեն փոխառել է Սթեն Բլիխերի «Վիկարիոսը Ուեյլբլից» պատմությունից։

Քանի որ այս պատմությունը դանիերենից միայն գերմաներեն է թարգմանվել, այլ ոչ թե անգլերեն, Մարկ Տվենի քարտուղարը գրեց Թորեսենին պատասխանել է. «Պարոն Քլեմենսը (Մարկ Տվեն) դանիերենին չի տիրապետում, իսկ գերմաներենին մակերեսորեն է ծանոթ։ Հետևաբար, նա չի կարդացել այն գիրքը, որի մասին խոսում եք, և չի տեսել նրա թարգմանությունները։ «Թոմ Սոյերը` խուզարկու»-ի սյուժեն ամբողջությամբ հորինել է պարոն Քլեմենսը, որը երբեք գրագողություն չէր»։

Ինքը՝ Տվենըը, այս առիթով ասել է, որ իր ստեղծագործության հիմք է ընդունել հին ստեղծագործություն` Շվեդիայի հանցավոր ժամանակագրությունից, գործողությունները տեղափոխել է Ամերիկա և ավելացրել է մի քանի աննշան մանրամասներ։

Ծանոթագրություններ
------------------

1. ↑  Том Сойер — детектив на IMDB
2. ↑  "Was 'Tom Sawyer' Danish Or American?; Why Mark Twain Is Charged with 'Borrowing' from Steen Blicher's Story of 'The Vicar of Weilby.'", Генри С. Лич, *New York Times* Sunday Magazine, 6 февраля 1910, стр. 7
3. ↑  См. вступление к повести

Արտաքին հղումներ
----------------

* Գրքի տեքստը Մ. Մոշկովի անվան գրադարանում
* Գրքի բնօրինակ տեքստը marktwainclassics.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Ստեղծագործությունների տեքստ | Գուտենբերգ նախագիծ |

 |
**«Գամառ-Քաթիպան»** գրական ընկերություն էր, որը հիմնադրել են Ռափայել Պատկանյանը, Մնացական Թիմուրյանը և Գևորգ Քանանյանը Մոսկվայում, 1854 թվականին։ Այդ անունը առաջացել է երեք ընկերների անվան և ազգանվան հապվումից, ավելացրած ա հոդակապը։

Ընկերության նպատակն էր մշակել նոր ձևավորվող գրական լեզուն՝ աշխարհաբարը, ընթերցասիրություն սերմանել հայ հասարակության մեջ, մարդկանց մղել ազգային գիտակցության։ Հրատարակել է «Գամառ–Քաթիպայի արձակ և չափաբերական շարադրությունները» (1855), «Ազգային երգարան հայոց» ժողովածուն (1856), տաղարանը և «Նոր այբբենարան հայկական» (1856) դասագիրքը։ Նյութական միջոցների սղության պատճառով գրքույկների պարբերական տպագրությունը 1857-ին դադարել է, ընկերությունը լուծարքի ենթարկվել։ Հետագայոնմ Ռ․ Պատկանյանը այն դարձրել է իր կեղծանունը։


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 672)։*  |
**«Ադամ և Խեվա»** (ռուս.՝ «Адам и Хева»), խորհրդային գեղարվեստական ֆիլմ։ Նկարահանվել է ռեժիսոր Ալեքսեյ Կորենևի կողմից Ահմեդխան Աբու Բաքարի սցենարով, որ գրվել է վերջինիս «Ձյունե մարդիկ» վիպակի հիման վրա։

Սյուժե
------

Ֆիլմի գործողությունները ծավալվում են Դաղստանի բարձրլեռնային աուլում։ Գերեզմանափոր Բեքիրը, այրվելով տաք ապուրից, զայրացած տնից վռնդում է կնոջը՝ Խեվային, բայց շուտով զղջում է իր արարքի համար ու ցանկանում վերադարձնել նրան։ Սակայն, ըստ շարիաթի օրենքի, դա հնարավոր է միայն այն դեպքում, երբ նա նորից ամուսնանա և տնից վռնդվի նոր ամուսնու կողմից։ Պայմանավորվելով ամուրի վարսավիր Ադամի հետ՝ Բեքիրը ժամանակավորապես նրա հետ ամուսնացնում է իր արդեն նախկին կնոջը, որպեսզի նա կարողանա հնարավորինս շուտ վերադառնալ տուն։

Բայց ո՛չ Ադամը, ո՛չ Խեվան չեն ցանկանում բաժանվել։

Բեքիրի ու Ադամի վիճաբանության ժամանակ վերջինս անհետ կորչում է, և Բեքիրին մեղադրում են վարսավիրի սպանության մեջ։ Այդ ժամանակ լեռներում հայտնվում է *կապտար*՝ սառցե մարդ, որի գոռոցը լսվում է շրջակայքում։ Փրկվելով իշխանությունների հետապնդումներից՝ Բեքիրը փախչում է աուլից և մի անգամ հանդիպում անվնաս Ադամին, որը թաքնվում է լեռներում, և որին մարդիկ համարում էին կապտար։ Գերեզմանափորն ու վարսավիրը հաշտվում են ու վերադառնում աուլ։

Շուտով աուլի բնակիչներն վերաբնակվում են հարթավայրում։ Խեվան մնում է Ադամի հետ։

Դերերում
--------

* Ֆրունզիկ Մկրտչյան – *Բեքիր*
* Եկատերինա Վասիլևա – *Խեվա*
* Գեորգի Գեգեճկորի – *Ադամ*
* Ռամազ Գիորգոբիանի – *Չամսուլա*
* Ավետ Ավետիսյան – *Ալի Խուժա*
* Լյուբով Դոբրժանսկայա – *Այբալա*
* Իվան Կուզնեցով – *Կարա Հարթում*
* Եվգենի Լեբեդև – *Խամադար*
* Անաստասիա Վոզնեսենսկայա – *Այշաթ*
* Դոնարա Մկրտչյան
* Վալենտին Բրիլեև
* Եվգենի Գուրով – *դաղստանցի ծերունի*
* Եֆիմ Կոպելյան – *հեղինակի տեքստ*

Արձագանքներ
-----------

Բոլոր գլխավոր հերոսների դերասանական վարպետությունն արժանացել է քննադատների բարձր գնահատականին. «Գերեզմանափոր Բեքիրին Մհեր Մկրտչյանը խաղում է զարմանալիորեն ինքնամոռացությամբ, բոլոր իրադրությունների բնականության ցնցող հավատով, որոնց մեջ ընկնում է նրա հերոսը.... Դերի բոլոր առաջարկվող իրավիճակների հանդեպ դերասանի հավատն ապշեցուցիչ է։ Որքան է պետք այդպիսի հավատ, որքան խորը պետք է լինի այն, և հավանաբար իսկապես մանկական, որ ոչ մի վայրկյան չկեղծի, օրինակ՝ այն տեսարանում, երբ Բեքիրը գյուղխորհուրդ է բերում կապված Եվային, որպեսզի (աստված նրանց՝ սովորույթների հետ) իրենց գրանցեն գոնե զագսով»։ Խեվայի դերը համարվում է Եկատերինա Վասիլևայի առաջին առավել նշանակալի աշխատանքներից մեկը։

Նկարահանող խումբ
----------------

* Բեմադրող ռեժիսոր՝ Ալեքսեյ Կորենև
* Սցենարի հեղինակ՝ Ահմեդխան Աբու Բաքար
* Բեմադրող օպերատոր՝ Անատոլի Կուզնեցով
* Բեմադրող նկարիչ՝ Բորիս Նեմեչեկ
* Կոմպոզիտոր՝ Մուրադ Կաժլաև

Ծանոթագրություններ
------------------

1. ↑  Кино: Энциклопедический словарь (ռուս.) / под ред. С. И. Юткевич — М.: Советская энциклопедия, 1987. — 640 с. — 100000 экз.
2. ↑  *Тимченко М.* Актёры советского кино. — М.: Искусство, 1974.
3. ↑  *Парфенов Л.* Актерская энциклопедия. Кино России. Выпуск 2. — НИИ киноискусства, 2008. — 228 с. — 1000 экз. — ISBN 978-5-91524-003-1


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Արլբերգ** (գերմ.՝ Arlberg), լեռնազանգված Արևելյան Ալպերում` Ավստրիայի արևմուտքում` Ֆորարլբերգ և Տիրոլ նահանգների սահմանագծին։ Ամենաբարձր կետը Վալուգա լեռն է (2809 մ)։

Անվանումը ծագում է Արլբերգ լեռնանցքի (1793 մ) անունից։ Մեկ այլ տարբերակի համաձայն` կարող է ծագել «Arlenbushes» թփերից, որոնք մեծ տարածում ունեն այդ տեղանքում։

Լեռան հարակից բնակավայրերն ու լեռնադահուկային առողջարաններն են Լեխը, Ցյուրսը, Սթուբենը, Սանկտ-Քրիստոֆը և Սանկտ Անտոն ամ Արլբերգը։

Ենթակառուցվածք
--------------

Լեռնանցքով անցնող հին ճանապարհը հայտնի էր XIV դարից։ Այն բարձած կենդանիների ոտնատեղերից առաջացած լեռնային փոքրիկ արահետ էր, երբ մարդիկ այդ տարածքով աղ և անհրաժեշտ այլ իրեր են տեղափոխել։ Սակայն Արլբերգի խիստ թույլ զարգացած լինելու պատճառով բազմաթիվ հարյուրամյակների ընթացքում մարդիկ խուսափել են լեռնանցքի այս ճանապարհից` նախընտրելով շրջանցել Ֆերնը կամ Իմենշտադ իմ Ալգոյը։ Տեքստիլ արդյունաբերության և փոստային ծառայությունների զարգացման հետ բարեկարգվեցին ճանապարհները, որոնք սկսեցին այստեղ հայտնվել 1824 թվականից սկսած։

Արլբերգի թունել
---------------

20-րդ դարում, ավտոմեքենաների հոսքի մեծացման հետ եղած ճանապարհները սկսեցին չբավարարել։ Այդ պատճառով էլ որոշվեց ավտոմեքենաների համար 14 կմ երկարությամբ թունել փորել Լանգենի և սանկտ Անտոն ամ Արլբերգի միջև։ 1974 թվականի հուլիսի 5-ին սկսվեցին շինարարական աշխատանքները, իսկ 1978 թվականի դեկտեմբերի 1-ին սկսվեց թունելի շահագործումը։ Թունելով անցումը վճարովի է, սակայն լեռնանցքի հին ճանապարհը անվճար է։ Կառույցի առանձնահատկությունն այն է, որ այնտեղ իրականում երկու թունել կա։ Տիրոլի կողմից այն, սկսվելով լեռնազանգվածի սկզբից, անցնում է Ռոզաննայի կիրճով և բարձրանում է վեր` Ֆորարլբերգի ուղղությամբ։

Արլբերգի երկաթուղին միացնում է Ինսբրուքն ու Բլուդենցը։ Սանկտ Անտոն ամ Արլբերգի և Լանգենի միջև 10.25 կմ երկարությամբ այն անցնում է Արլբերգի թունելով։



Տեսարան Շինդլերսպիցեից
Տեսարան Շինդլերսպիցեից

Արտաքին հղումներ
----------------

* Պաշտոնական կայք
* Արլբերգ; Պատմությունն ու անվանումը

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Universalis |
|  |
| Չափորոշչային վերահսկողություն | NKC: ge379209 |

 |